Moses het op die berg geklim en by die Here gaan smeek om die volk genadig te wees. Hy het die Here ook gevra om saam met hulle verder te trek. Sy presiese woorde was:
Die Here het toe die versoek bewillig, en toe het Moses gevra dat hy die heerlikheid van God wil sien. Die saak is eintlik baie eenvoudig. Hy sê ook vir die Here dat hy die Here graag wil ken om Hom behoorlik te kan dien. Daarom vra hy om die Here te mag sien.
Daarom verduidelik die Here aan Moses dat Hy sy versoek nie so kan bewillig soos wat hy dit vra nie, want dan gaan Moses sterf.
Die Here sê verder dat Hy Moses in die skeur van die rots sal laat staan, en dat Hy Moses met sy hand sal toemaak totdat sy heerlikheid by hom verbygegaan het.
Nadat die heerlikheid van die Here verbygegaan het, sal die Here sy hand wegneem sodat Moses Hom van agter kan sien.
Hy sien dus die heerlikheid van die Here soos wat ons die son sien ondergaan – nie in die volle krag nie, maar tog genoeg dat hy kan bly lewe.
Die Here het egter al lankal beplan om Homself te openbaar, maar op so ’n wyse dat dit tot ons verlossing kan wees.
Hy het dit ook gedemonstreer met wonderwerke wat almal daarop gerig was om die herstel deur sy goddelike krag te openbaar.
Terselfdertyd skeur die voorhangsel in die tempel middeldeur. Die voorhangsel het mos die heilige en die allerheilige geskei.
Daarmee openbaar die Here aan die tempelvolk dat die skeiding tussen ons en Hom weggeneem is in die dood van sy Seun.